Laufey (kantistino)

Laufey Lín Jónsdóttir (islanda prononco : [ˈlœiːvei ˈliːn ˈjounstouhtɪr̥], ; naskita la 23-an de aprilo 1999), konata per ŝia persona nomo Laufey (/ˈleɪveɪ/ LAY-vay), estas islanda muzikistino (kanto, violonĉelo, gitaro, piano) kun ĉinaj radikoj.

 Vivo 
La patro de Laufey estas islandano, kaj ŝia patrino estas ĉina el Kantono. Ŝia patrino estas klasika violonisto, kaj ŝia patrinflanka avo, Lin Yaoji, estis violonpedagogo ĉe la Centra Konservatorio de Muziko en Ĉinio, kion Laufey citas kiel parte la inspiron por ŝia amo al muziko.  Ŝi havas identan ĝemelan fratinon nomatan Júnía Lín Jónsdóttir, kiu ankaŭ estas violonisto kaj funkcias kiel ŝia kreiva direktoro.  Laufey loĝis en Vaŝingtono dum du jaroj antaŭ ol reveni al Rejkjaviko en 2008 kaj ĉeesti Háteigsskóli.  Ŝi komencis lerni pianon en la aĝo de kvar jaroj kaj violonĉelon en la aĝo de ok. Ŝi diplomiĝis ĉe la Rejkjavika Muzika Altlernejo en 2018, kie ŝi ankaŭ studis kanton.  Ŝi pasigis sian infanaĝon alternante inter Rejkjaviko kaj Vaŝingtono, kaj ankaŭ vizitis Pekinon.  was 

 Kariero 
Laufey studis muzikon ĉe la Berklee Kolegio de Muziko. 

En la aĝo de 15 jaroj, Laufey kantis kiel solisto kun la Islanda Simfonia Orkestro. Ŝi estis finalisto en la eldono de Ísland Got Talent en 2014 kaj duonfinalisto en The Voice Iceland la sekvan jaron. En 2021, ŝi publikigis sian debutan EP-on, Typical of Me, kaj diplomiĝis ĉe Berklee College of Music en Bostono. Ŝia debuta albumo, Everything I Know About Love (2022), atingis la furorlistojn en Islando kaj Usono. La sekva albumo, Bewitched (2023), gajnis la premion por Plej Bona Tradicia Popvoĉa Albumo ĉe la 66-a Grammy-Premioj (2024). La unuopaĵo "From the Start" el la albumo atingis moderan furorlistsukceson en Kanado, Nov-Zelando kaj Britio. 

Ŝia debuta EP, Typical of Me,  publikigita en 2021. Ŝi ankaŭ prezentis ĝin ĉe Jimmy Kimmel Live!. Ŝia unua albumo, Everything I Know About Love, estis publikigita en aŭgusto 2022. Ŝi priskribas sian stilon kiel "modernan ĵazon". 

Laŭ datumoj de la elsenda (streaming)-servo Spotify, la albumo "Bewitched" (2023) de Laufey starigis novan rekordon por la plej bona debuto de ĵaza albumo en la historio de Spotify. 

Laufey loĝas en Los-Anĝeleso.

 Diskaro 

 Studiaj albumoj 
 Everything I Know About Love (2022)
 Bewitched (2023)
 A Matter of Time (2025)

 EPs 

 2021: Typical of Me
 2022: The Reykjavík Sessions
 2023: Christmas with You (kun Norah Jones)
 2024: A Very Laufey Holiday

 Unuopaĵoj2020: Street by Street 

 2020: Someone New
 2021: Best Friend
 2021: Let You Break My Heart Again (kune kun Philharmonia Orchestra, US: )
 2021: Love Flew Away (kun Adam Melchor)
 2021: Love To Keep Me Warm (kun Dodie)
 2022: Valentine (US: )
 2022: Everything I Know About Love
 2022: Fragile
 2022: Dear Soulmate
 2022: Falling Behind (US: )
 2022: Ain’t Christmas (Alexander 23 kun Laufey)
 2022: The Christmas Waltz
 2023: Valentine (Live at the Symphony) (kune kun Isländischen Sinfonieorchester)
 2023: From The Start (US: ×2 )
 2023: Promise (US: )
 2023: Bewitched
 2023: California and Me (kune kun Philharmonia Orchestra)
 2023: A Night to Remember (kun Beabadoobee)
 2023: Christmas Dreaming
 2023: Winter Wonderland

 Referencoj 

Kategorio:Grammy-laŭreatoj
Kategorio:Kontraldoj
Kategorio:Ĵazaj kantistoj
Kategorio:Islandaj kantistoj
Kategorio:Kantistinoj